Ես կարծում եմ, որ ներկա քաղաքական դաշտում նա միակ քաղաքական ֆիգուրն է, ով ի վիճակի է ստանձնել այդ պատասխանատու պաշտոնը և երկիրը տանել կայուն զարգացման: Այս հինգ տարիների արդյունքները ավելին քան առարկայական են մեր երկրի համար: Ես ուրախությամբ կարող եմ նշել, որ մեր երկրում զգալի բարձր մակարդակի են հասել մարդու իրավունքների պաշտպանությունը, խոսքի ազատությունը, վերացել է անպատժելիության մթնոլորտը, բոլոր բնագավառներում կատարվում են դրական փոփոխություններ, զգալի նվազել են կոռուպցիոն երևույթները և այս ամենն իրոք անժխտելի է: Նախագահի նորարական մոտեցումները, մասնավորապես նոր սերնդի ներկայացուցիչների նկատմամբ վստահությունը, մեծ ոգևորություն է առաջացնում մեր երիտասարդներիս շրջանում` աշխատելու մեր երկրում և մեր երկրի համար, որպեսզի ապրենք իսկապես ապահով Հայաստանում: